Πίτι!
-Σταμάτα! -Άσε με να πάω!
Όχι! Πρέπει να τη σώσουμε, μαμά! Πρέπει!
-Όχι! Σταμάτα! -Όχι! Άσε με!
Πίτι! Πίτι!
Μοντ!
Βοήθεια!
Πίτι!
Μη φοβάσαι, Μοντ.
Μη φοβάσαι. Έλα.
Όχι, όχι! Όχι, αφήστε με! Αφήστε με!
Σας παρακαλώ. Το μωρό μου!
Αφήστε με να πάω στο μωρό μου!
Το μωρό μου! Ας βγάλει κάποιος το μωρό μου!
Μπορούμε να σταματήσουμε τώρα, Πίτι.
Οι τελευταίες ημέρες του Πτολεμαίου Γκρέι
Καλημέρα.
Γεια.
Ζεστός είσαι.
Έτρεχα μες στη φωτιά.
Η καλύβα από πισσόχαρτο λαμπάδιασε.
Η φιλεναδίτσα μου, η Μοντ Πέτιτ, ήταν μέσα, θα καιγόταν.
Έτρεξα μέσα και την έσωσα.
Καλό ακούγεται αυτό το όνειρο.
Δεν ξέρω αν θα το 'λεγα έτσι, μα είχε καθυστερήσει καιρό.
Ό,τι κι αν ήταν, δείχνεις καλά και ήρεμος. Πρώτη φορά.
Όχι εδώ πάνω.
Θυμάμαι πριν από 54-55 χρόνια,
διάβαζα ένα κόμικ για τον Θορ, τον Σκανδιναβό θεό του κεραυνού.
Ο γέρος του, ο Όντιν, είχε μια καρέκλα, έναν θρόνο.
Τον θρόνο τον λέγανε "χλίντσκαλφ".
Κι όταν ο Όντιν καθόταν στον θρόνο,
έβλεπε τα πάντα, παντού, όλα ταυτόχρονα.
Έτσι νιώθω εδώ πάνω.
Η Μοντ και η μάνα μου. Η Σένσια. Εσύ.
Εγώ;
Ούτε μήνα δεν με ξέρεις.
Δεν θα ήμουν εδώ τώρα αν δεν ήσουν εσύ πλάι μου.
Είμ' ακόμη ζεστός;
Ναι. Πάρε λίγο νερό.
Για το χάπι σου.
Πάω να κάνω ένα ντους.
Τηλεφώνησε η δις Σίρλεϊ Ρινγκ!
Η Ρ-Ι-Ν-Γ-Κ!
Ναι.
-Παρακαλώ; -Εγώ είμαι, ο Πτολεμαίος.
Ήξερα ποιος είναι.
Ήξερα πως ήσουν εσύ προτού χτυπήσει.
Πώς μπορώ να εξυπηρετήσω, δις Ρινγκ;
-Μπορείς να πεις "ναι". -Ναι.
Δεν θέλεις καν να μάθεις σε τι λες "ναι";
Φυσικά και θέλω, αλλά είτε το πω τώρα είτε μετά, δεν θα 'χει διαφορά.
Είσαι τρελούτσικος, έτσι, Πτολεμαίε Γκρέι;
Είμαι, μα αυτή η τρέλα είναι που με κρατά ζωντανό.
Αν σε κρατά ζωντανό για να φας μαζί μου,
έλεγα για την τσαγερία της Μονίκ στην οδό Χιλ.
Θα 'μαι στο διαμέρισμά μου στις δύο το μεσημέρι.
Μπορεί να περιμένει; Μια μέρα μόνο.
Άλλαξα φάρμακα και μ' έχουν πειράξει.
-Αύριο, λοιπόν; -Αναμφίβολα.
-Στη μία η ώρα; -Θα 'μαι εκεί.
-Γεια σου, Πτολεμαίε. -Γεια σου, Σίρλεϊ.
Γεια σου, Σίρλεϊ.
Φεύγω απ' τα πόδια σου αμέσως. Ήθελα λίγο τον καθρέφτη.
Μ' αρέσει αυτό.
Ναι; Δεν ήμουν και πολύ σίγουρη στην αρχή, αλλά δεν ξέρω, ίσως.
-Τι κάνει η δις Ρινγκ; -Με κάλεσε για τσάι.
-Για τσάι; -Σήμερα το μεσημέρι.
Εντάξει, αν κάνεις κέφι…
Πόση ώρα θα λείπετε με τον Ρότζερ το απόγευμα;
Δεν ξέρω. Γιατί;
Έλεγα μετά το μεσημεριανό να έρθουμε απ' το σπίτι για λίγη ψυχαγωγία.
-Τι εννοείς "ψυχαγωγία"; -Δεν πρέπει να 'χω και κάνα μυστικό;
Εντάξει, κράτα τα μυστικά σου. Πόσο χρόνο θες;
Θα τελειώσουμε το φαγητό κατά τις τρεις. Θα 'λεγα κάνα δυο ώρες ακόμη.
Κάνα δυο…
Εντάξει. Κοίτα μην πάθεις ζημιά, θείε.
Δεν υπόσχομαι τίποτα.
Γεια.
Τι κάνεις;
-Καλά, εσύ; -Καλά.
-Είσαι καλά; -Ναι, μια χαρά.
Γεια σου, μπαρμπα-Πίτι.
Αν είχες μια μέρα ελεύθερη, το νοίκι πληρωμένο και λεφτά στην τράπεζα…
τι θα 'κανες;
Θα ξυπνούσαμε πριν χαράξει.
Θα παίρναμε το λεωφορείο για τη λίμνη Αλτούνα.
Θα βγάζαμε παπούτσια και κάλτσες, θα περπατούσαμε στην ακτή
και θα βλέπαμε τον ήλιο ν' ανατέλλει.
Μόνο αυτό;
Μετά θα πηγαίναμε σ' ένα μουσείο
και θ' απολαμβάναμε την ομορφιά της τέχνης.
Ναι.
Κύριε Γκρέι.
Καλημέρα.
-Πώς σε λένε; -Χερνάντεζ.
Χαίρω πολύ, κύριε Χερνάντεζ.
Όχι, κε Γκρέι. Όχι "κος Χερνάντεζ". Σκέτο Χερνάντεζ.
Μ' αρέσει έτσι.
-Είσαι απ' αυτά τα μέρη, Χερνάντεζ; -Α, 40 χρόνια εδώ. Βασικά, 38.
Στα επτά μου, οι γονείς μου ήρθαν από μια φάρμα στα νότια του Μεξικού.
Μιλάς ακόμη ισπανικά;
Μπα. Απλώς έχω την προφορά.
Ξέρω σκόρπιες λέξεις.
Παράξενο τι θυμόμαστε, ε;
Ναι.
Ναι, παράξενο είναι.
ΙΟΣ…
Συγγνώμη.
Στα μάτια εκεί, τι βλέπετε;
Εγώ δεν…
Θέλω να πω, όταν κοιτάτε στην περιοχή των ματιών,
πείτε μου απλώς τι βλέπετε.
Δεν ξέρω.
Αποφασιστικότητα ίσως;
-Βεβαιότητα. Απείθεια. -Όχι, όχι, όχι.
Θέλω να πω, ναι, μάλλον έχετε δίκιο.
Μα… αυτό που εννοούσα ήταν…
το χρώμα.
Όταν κοιτάτε στην περιοχή των ματιών του, τι χρώμα είναι αυτό;
Γαλάζιο;
-Γαλάζιο; -Γαλάζιο.
Γαλάζιο.
-Πράγματι! -Ναι.
Γαλάζιο.
Σας ευχαριστώ, κυρία.
Παρακαλώ.
Γαλάζιο.
Για δες εδώ, μικρέ.
Έτσι μπράβο. Να το φτιάξουμε.
Έλα, ρίξε.
Μια καλή.
Έλα, μπορείς και καλύτερα!
-Γιατί σταματάμε; -Γιατί φτάσαμε, κε Γκρέι.
-Πού φτάσαμε; -Στη λίμνη Αλτούνα.
Εδώ δεν είπατε να έρθουμε μετά;
Ναι, ναι, φυσικά.
Όμορφο.
Έχω δει κι ομορφότερα, μα καλά είναι.
Ήρθε σχεδόν η ώρα.
Το ξέρω.
Καλύτερα να γυρίσεις σπίτι.
Ένα τελευταίο πράγμα και θα γυρίσω.
Το υπόσχομαι.
Μην αργήσεις πολύ, εντάξει, Πίτι;
Θα προσπαθήσω.
Φτάσαμε, κύριε Γκρέι. Πίσω στη βάση σας.
Σ' ευχαριστώ, Χερνάντεζ. Χάρηκα.
Παρομοίως.
Τούτα δω…
Τούτα δω είναι για σένα.
Ευχαριστώ, αλλά απαγορεύονται τα φιλοδωρήματα.
Μην το βλέπεις ως φιλοδώρημα,
αλλά ως μια χάρη ή επιπλέον υπηρεσίες.
Θα 'ρθει ένας άντρας, ένας βλοσυρός άντρας μ' όρθια μαλλιά,
στην πόρτα του κτιρίου μου.
Περί τίνος πρόκειται;
Μην ανησυχείς καθόλου!
Απλώς μόλις μπει μέσα, θέλω να περιμένεις κάνα πεντάλεπτο
και ν' αρχίσεις να πατάς την κόρνα σου σαν να 'ρθες να με παραλάβεις.
Πάτα την κόρνα σου σαν να 'ρθε η συντέλεια του κόσμου.
Πάτα τη διαολεμένα, εντάξει;
-Αυτό μόνο; Μόνο αυτό θέλετε να κάνω; -Μάλιστα, κύριε.
Αν έχεις την καλοσύνη να μου κάνεις τη χάρη, θα κάνεις έναν γέροντα χαρούμενο.
Θα το κάνω για σας, κε Γκρέι.
Δεν θέλω χρήματα.
Σ' ευχαριστώ. Σ' ευχαριστώ, Χερνάντεζ.
Καλοσύνη σου. Το εκτιμώ.
Μάλιστα, κύριε.
-Καλό σου απόγευμα. -Και σ' εσάς.
ΟΥΙΣΚΙ ΜΠΑΛΜΟΥΡ
Δύο συν εννέα μάς κάνει 11.
Ρόμπιν.
Κάθομαι εδώ και περιμένω την αλήθεια.
Παρότι θυμάμαι τα πάντα πια…
δεν ξέρω σίγουρα τι συνέβη.
Κι ο άνθρωπος θέλει να ξέρει την αλήθεια.
Εγώ πάντως θέλω, ούτως ώστε να δράσω αναλόγως.
Λυπάμαι γι' αυτό που θα συμβεί εδώ σήμερα.
Μα πρέπει να επανορθώσω.
Ο καριόλης πρέπει να πληρώσει γι' αυτό που 'κανε.
Ξέρω πως δεν είναι αυτό που ήθελες…
μα δεν γίνεται αλλιώς.
Αυτός είναι. Η αλήθεια σ' ανθρώπινο κορμί.
Το ξέρω πως είσαι μέσα, γέρο!
Σ' αγαπώ, Ρόμπιν.
-Ποιος είναι; -Ξέρεις πολύ καλά ποιος είναι.
Άνοιξε τη ρημαδοπόρτα!
Πέρνα μέσα! Ανοιχτά είναι.
Κάτσε, κύριε Γκάλα.
Παιδί ακόμη, στο Μπερντέτ του Μισισίπι, οι γέροι έλεγαν σ' εμάς τ' αγόρια
να μην πίνουμε αλκοόλ από μπουκάλι που δεν ήταν σφραγισμένο.
Α, ναι; Γιατί έτσι;
Κείνα τα χρόνια, αν είχες κάναν εχθρό, σου 'ριχνε μέσα φαρμάκι στο άψε σβήσε.
Ναι, μα κι εσύ πίνεις απ' αυτό.
Μ' είδες να πιω;
Κοίτα να κόψεις τις μαλακίες, γέρο.
Θα πάθεις καμιά ζημιά.
Άλλος ένας λόγος που μπορεί να 'χει φαρμάκι το μπουκάλι.
Όπως λες, είμαι γέρος,
και χαραμίζω τη ζωή μου για ν' απαλύνω τον πόνο.
Μου λες ότι έριξες κάτι στο ουίσκι;
Σκότωσες τον ανιψιό μου;
Δεν θέλω να σε φαρμακώσω, Άλφρεντ.
Το καλό που σου θέλω.
Βλέπω κοιτάς τα χρυσά μου νομίσματα.
-Σκέφτεσαι να τα πάρεις; -Δεν το σκέφτομαι μόνο.
Άλλωστε, τι να τα κάνεις εσύ;
Τι θα κάνεις; Θα φύγεις για Βέγκας να ξεσαλώσεις, νέγρο;
Τέτοιος γεράκλας, δεν θα σου σηκώνεται το πουλί σου.
Βασικά, μου 'πε η Νίνα ότι δεν μπορείς καν να ξεμυτίσεις,
γιατί μπαίνει και σε ξαφρίζει κάποια κάθε φορά που σε μπανίζει.
Για φαντάσου.
Κοτζάμ άντρας να φοβάται μια σκρόφα.
Μαστίγωμα θέλει ο νέγρος.
Τι θα 'κανες αν είχες τα νομίσματα;
Θα πήγαινα σ' Εβραίο κοσμηματοπώλη. Αν είναι χρυσός, θα τα πουλούσα.
Αυτό που περίμενα από έναν ανόητο.
-Ποιον σκατά λες ανόητο; -Εσένα.
Δες αυτά τα δουβλόνια.
Είν' παλιά. Πολύ παλιά.
Αυθεντικά αμερικάνικα νομίσματα. Συλλεκτικά.
Ένα τέτοιο αξίζει πάνω από 40.000 δολάρια για έναν συλλέκτη.
Τέσσερα χιλιάρικα για τον χρυσό που φτιάχτηκαν.
Εντάξει.
Δώσ' τα σ' εμένα και θα βρω συλλέκτη να τ' αγοράσει.
Μπορώ να κανονίσω να παίρνεις ένα τέτοιο κάθε μήνα
ή την αξία του, για τον επόμενο χρόνο.
Μπορώ να το κάνω. Αρκεί να απαντήσεις στην ερώτησή μου.
-Νόμιζα πως ήξερες την απάντηση. -Την ξέρω.
Μα θέλω να την ακούσω απ' το στόμα σου.
Γιατί διάολο να κάνω κάτι τέτοιο;
Για τον ίδιο λόγο που κουβαλήθηκες εδώ χάμω. Για το χρήμα.
Δύο κέρματα κάθε μήνα ή την αξία τους, για έναν χρόνο.
Προσοχή, αγόρι μου. Δεν είν' αστείο.
Ναι.
Ναι, εγώ σκότωσα τον καημενούλη τον ανιψιό σου.
Του 'ριξα στο κεφάλι γιατί ήθελε να μου πάρει τη γυναίκα.
Τώρα έχω το σπίτι του.
Έχω τη γυναίκα του. Τη δική μου γυναίκα.
Οδηγώ τ' αμάξι του.
Κοιμάμαι στο κρεβάτι του.
Το παιδί του και το δικό μου με λένε και τα δυο μπαμπά.
Τι;
Ποιος μ' είδε στο δρομάκι;
Τράβα τ' όπλο σου, μικρέ!
Εδώ κοίτα. Ποιος μ' είδε στο δρομάκι;
Οι εφημερίδες δεν έγραψαν τίποτα για μάρτυρες.
Πιστεύεις στον διάβολο, κύριε Γκάλα;
Εδώ τον έχω τον διάβολό σου.
Ναι. Τώρα θα πάρω τα χρυσά νομίσματα.
Και λέω να συνεχίσω να μένω με τη Νίνα, ναι;
Κι εσύ θα μου πεις ποιος μ' είδε εκείνο το βράδυ.
Τίποτα δεν πρόκειται να σου πω, ρε αλήτη!
Άκου…
Αν δεν μου δώσεις τα λεφτά και δεν μου πεις αυτό που θέλω να μάθω,
θα σε πνίξω, γέρο!
Και μετά, θα πλακώσω εκείνη την ψηλομύτα, τη Ρόμπιν,
μέχρι να προδώσει όλα τα νομίσματα και τα μυστικά σου.
Τη Ρόμπιν! Όχι!
Ρε φίλε!
-Είσαι δυνατός για γέρος, ε; -Γι' αυτό είμαι ακόμη εδώ!
Νομίζεις πως με βάζεις κάτω;
Δεν ξέρω, αλλά σίγουρα μπορώ να σ' την μπουμπουνίσω!
Όπα! Βάστα, γέρο.
Η Σένσια έριξε στον άντρα της με τούτο δω.
Τι;
Ρε παλιο…
Δεν θα τον άφηνα να πειράξει τη Ρόμπιν!
Πάνω του, μικρέ! Πάνω του προτού το σκάσει!
Σβέλτα!
Όχι, όχι, όχι.
Θεέ μου!
Μάνα;
Μη βλάψει τη Ρόμπιν.
Σένσια;
Είναι σαν εκείνους που με λίντσαραν.
Όχι, Πίτι. Όχι! Μπορούμε να πάμε για κολύμπι.
Σταματήστε τον καβγά!
Πάντα μου 'λεγες, μπάρμπα…
"Μόνο την οικογένεια έχεις".
-Έλα, μωρό μου. -Πάνω του, μικρέ.
-Γαμώ… -Κάποιος! Δεν είναι καλά!
Γαμώτο!
Αχ, Θεέ μου!
-Τι γίνεται δω; -Βοηθήστε με.
-Καλέστε ασθενοφόρο!
-Τι κάνεις; -Προσπαθώ να σε βοηθήσω!
Παράτα με! Είναι δικά μου, ρε! Φέρε…
-Προσπαθώ να καλέσω βοήθεια! Σταμάτα! -Θα σε σκοτώσω, ρε.
Σταμάτα! Άσε με!
Δώσ' μου! Άσε με!
Εσύ! Άσ' τον άνθρωπο, ρε κλέφτρα!
Φύγε από δω!
-Θα καλέσω ασθενοφόρο! -Πηδήξου!
Αχ, Θεέ μου!
Σε τσάκωσα. Σ' έχω στο χέρι.
Τον τσάκωσα, Ρέτζι.
Τον… Θα το πληρώσει.
Έτσι. Θα το…
Τρέξε.
Τρέξε. Τρέξε. Έτσι, τρέξε.
Βοήθησέ με. Τον τσάκωσα αυτόν… αυτόν τον καριόλη.
Θα το πληρώσει. Θα το πληρώσει.
Πρόσεχε, μικρέ!
Κόι;
-Τελείωσε, Πίτι. -Κατέβασέ το!
-Τελείωσε. -Άσε εμένα. Κύριε Γκρέι;
Κύριε Γκρέι, θέλω να χαμηλώσετε το όπλο.
Θέλω να το κάνετε αμέσως.
Με καταλαβαίνετε;
Σας καταλαβαίνω, κύριε Γκρέι. Σας καταλαβαίνω.
Εγώ είμαι εδώ. Εγώ είμαι εδώ.
Εγώ είμαι εδώ.
-Εντάξει! -Εγώ είμαι εδώ.
Ω, Κύριε! Ω, Κύριε!
Λυπήσου με, Κύριε!
Εγώ είμαι εδώ.
Ελάτε μαζί μου. Εντάξει; Ελάτε μαζί μου.
Ελάτε μαζί μου.
Δικαιούστε να μη μιλήσετε.
Ό,τι πείτε θα χρησιμοποιηθεί εναντίον σας στο δικαστήριο.
Δικαιούστε δικηγόρο…
ΕΞΙ ΜΗΝΕΣ ΑΡΓΟΤΕΡΑ
Κύριε Γκρέι;
Κύριε Γκρέι, με ακούτε;
Κύριε Γκρέι.
Σατανά.
Είμαστε στην κόλαση;
Πώς είστε;
Νίκησα τον διάβολο. Δεν είν' σπουδαίο;
Ναι, τον νικήσατε.
Πώς είσαι, Πίτι;
Κόι… Κόιντογκ.
Έκανα… έκανα αυτό που ζήτησες
κι ο θησαυρός παρέμεινε θησαυρός γιατί χρίστηκε μ' αίμα.
Πάντα ήξερα ότι θα τα κατάφερνες.
Γεια σου, γέρο.
Ρέτζι! Ρέτζι!
Πώς είσαι;
Αχ, βρε Ρέτζι!
Ρέτζι, λυπάμαι πολύ.
Για ποιο πράγμα;
Ξεχνάω.
Δεν έχεις λόγο να λυπάσαι, θείε.
Έκανες ό,τι μπορούσες.
Μάλλον έτσι είναι, ε;
Μην αντιστέκεσαι, θείε.
Σου τα βγάζω εγώ.
Ρόμπιν.
Το πρώτο πουλί της άνοιξης.
Εγερθείτε.
Καθίστε, παρακαλώ.
Μελέτησα τις περιλήψεις σας και, κατ' εμέ, είναι σαφές
ότι μετά από τη συνάντηση θα είμαι σε θέση να αποφανθώ για την υπόθεση.
Δοθείσης της ευκαιρίας,
ενίσταμαι πάλι για την εισφορά πειστηρίου από την ομάδα της δίδας Μπαρνέτ.
Κυρία πρόεδρε, η διαθήκη του κου Γκρέι αναφέρει ρητώς
ότι αν προσβληθεί αυτή, πρέπει να εισφέρουμε αυτήν τη μαρτυρία.
Άλλωστε, εδώ εξετάζουμε τη βιωσιμότητα των επιθυμιών του.
Δεν χρειάζομαι υπενθύμιση, κυρία Λίεμ.
Δεν βλέπω για ποιον λόγο να μη δεχτούμε το αίτημα του κου Γκρέι στα πειστήρια.
Ό,τι και να λένε η δις Μπαρνέτ ή οι δικηγόροι της,
η λύση μπορεί να είναι μόνο μία
ως προς την εγκυρότητα των υποτιθέμενων τελευταίων επιθυμιών του κου Γκρέι.
Έχω εδώ 33 καταθέσεις
από γείτονες, φίλους,
από καταστηματάρχες στη γειτονιά του κου Γκρέι.
Όλοι ανεξαιρέτως λένε ότι ο κύριος Γκρέι επιδείκνυε σημάδια
αυτού που ο νόμος ορίζει ως non compos mentis
για τουλάχιστον την τελευταία εξαετία.
Ένα διάστημα πολύ προτού τον γνωρίσει η δις Μπαρνέτ.
Η οικογένεια του κου Γκρέι έχει φροντίσει ολοκληρωμένα όλες τις ανάγκες του.
Ο μόνος λόγος που αντιλήφθηκε την ύπαρξή του η δις Μπαρνέτ
είναι επειδή η Χίλντα Μπράουν της ζήτησε να τον φροντίσει μία φορά.
Ακριβώς.
Ό,τι αφήνει πίσω του ο Πτολεμαίος Γκρέι πρέπει να πάει στην οικογένειά του
και σε όσους τον νοιάζονται πραγματικά.
Όχι σε μια τυχάρπαστη νεαρή,
που προφανώς εκμεταλλεύτηκε έναν ηλικιωμένο σε σύγχυση.
Κύριε Αμπρόμοβιτς, πώς απαντάτε στους ισχυρισμούς του κου Μάλμαν;
Ο Πτολεμαίος είπε πως ίσως προσβάλλουν τη διαθήκη με αυτούς τους ισχυρισμούς.
Τον παρέπεμψα στην Άντζελα Λίεμ, ούτως ώστε να αποκρούσουμε κάθε υπαινιγμό
ότι αντιμετώπιζε την παραμικρή νοητική δυσκολία.
Έχω τρία κόκκινα μήλα, δύο πορτοκάλια και μια σειρά με λουκάνικα.
Όταν ήμουν μικρός,
μια σειρά λουκάνικα και λίγη χειροποίητη σάλτσα μήλο θα μου 'φτιαχναν τη μέρα!
Πόσα μήλα έχω;
Σ' εσένα μιλάω ή στην κάμερα;
Σ' εμένα είναι μια χαρά.
Είπες πως είχες τρία, οπότε μάλλον πρέπει να σε πιστέψω!
Τι ημερομηνία έχουμε;
Σήμερα έχουμε 21 Απριλίου 2021.
Τρεις μέρες μετά τα γενέθλια της Τζουν, της αδελφής μου.
Το θυμάσαι αυτό, Νίσι;
Το πλήρες όνομά σας;
Ονομάζομαι Πτολεμαίος Ρόμπερτς Γκρέι.
Πτολεμαίος, από τον Έλληνα βασιλιά της Αιγύπτου και πατέρα της Κλεοπάτρας.
Ρόμπερτς, το πατρικό όνομα της μητέρας μου, το οικογενειακό της.
Και Γκρέι από τον πατέρα μου, τον οποίον δεν γνώρισα ποτέ.
Ξέρετε γιατί βρισκόμαστε εδώ σήμερα;
Ναι, για να συντάξω μια νόμιμη διαθήκη,
πρέπει να αποδείξω ότι έχω τα λογικά μου, ότι έχω σώας τας φρένας.
Γνωρίζετε ότι η κάμερα καταγράφει τη συζήτησή μας;
Ναι. Πρώτη φορά βγαίνω στην κάμερα!
Στο Μισισίπι που μεγάλωσα, ελάχιστοι τυχεροί είχαν μια απλή μηχανή.
Δηλαδή, συμφωνείτε να αποδείξω μέσω αυτής της μεθόδου
ότι δεν αντιμετωπίζετε καμία νοητική δυσκολία αυτήν τη στιγμή;
Ναι, κυρία.
-Θα κάνετε ένα καταπίστευμα; -Μάλιστα.
Και θέλω να βάλω τη Ρόμπιν Μπαρνέτ διαχειρίστρια.
Όχι πως θα της ανήκουν τα πάντα, μα εκείνη θα ορίζει πού θα πάει τι.
Θεωρείτε πως η οικογένειά σας δεν αξίζει όσα θα αφήσετε πίσω;
Όχι, δεν είναι έτσι.
Είναι καλοί άνθρωποι, σε γενικές γραμμές.
Απλώς θέλω να κάνει κουμάντο η Ρόμπιν σε μηνιαία βάση
και να φροντίσει να υπάρχουν λεφτά για τα παιδιά του Ρέτζι,
όταν θελήσουν να σπουδάσουν,
και να βάλει λίγα λεφτά στον λογαριασμό του Χίλιαρντ
όταν πάει φυλακή τελικά.
Και γιατί θέλετε να το αναλάβει η δις Μπαρνέτ;
Η Ρόμπιν είναι άνθρωπος που τακτοποιεί τις υποθέσεις της.
Θα φρόντιζε να 'ναι όλοι καλά προτού πλαγιάσει τη νύχτα.
Την έχει μέσα της την τάξη.
Και δεν είναι σπάταλη ή επιπόλαιη.
Μπορώ να της πω κάτι προσωπικό;
Ελεύθερα.
Ρόμπιν, θέλω να ξέρεις
ότι χάρη σ' αυτό που είσαι και σε όσα έχεις κάνει,
ξέρω πως ο Κόι θα χαιρόταν που αφήνω την παρακαταθήκη του στα χέρια σου.
Μ' έσωσες.
Με βοήθησες να κρατήσω την υπόσχεσή μου.
Και θέλω να ξέρεις πως όλα κείνα τα χρόνια πριν από σένα δεν σημαίνουν τίποτα.
Σ' αγαπώ, Κοκκινολαίμη.
Μάλιστα. Προφανώς, δικαιούμαστε να ερευνήσουμε όλα τα έγγραφα
και να αξιολογήσουν αυτά τα πειστήρια οι ειδικοί μας.
Μα τίθενται άλλα ζητήματα εδώ.
-Όπως; -Όπως η ηλικία αυτής της γυναίκας.
-Είναι μια έφηβη κοπέλα. -Είμαι 18 ετών.
Μια έφηβη κοπέλα, με ένα σχεδόν αντίστοιχο απολυτήριο λυκείου,
η οποία, παρεμπιπτόντως, επιτέθηκε στους πελάτες μου με φονικό όπλο.
Ένσταση. Δεν υπάρχουν αποδείξεις ότι επιτέθηκε ποτέ σε κανέναν.
Αναφορά στην αστυνομία, κλήση…
Την είδαν να κυνηγά μια γυναίκα στον δρόμο, να τη χτυπά με μια καρέκλα!
Έμμεση μαρτυρία!
Και δεν πήγε να δει τον κο Γκρέι στο φρενοκομείο.
Μα επειδή…
Επειδή δόθηκε προσωρινή επιτροπεία στην οικογένεια του κου Γκρέι
κι απαγόρευσαν στη δίδα Μπαρνέτ ακόμη και τις επισκέψεις!
-Για έξι μήνες. -Κι έχουμε κι αυτόν τον δικηγόρο.
Χειρίζεται το καταπίστευμα του κου Γκρέι πάνω από μισό χρόνο τώρα.
Σε στενή συνεργασία με τη νεαρή, δεν έχει δώσει στους ενάγοντες σχεδόν τίποτα
κι αρνείται να μας παράσχει πρόγραμμα διανομής.
Αυτή ήταν η επιθυμία του κυρίου Γκρέι!
-Αυτό το λες εσύ. -Με αποκαλείς ψεύτη;
-Έλα τώρα. -Κύριοι, παρακαλώ, καθίστε.
Το μόνο που λέω είναι ότι πρόκειται για μια κλασική υπόθεση
μιας νεαρής γυναίκας που παρέσυρε έναν ηλικιωμένο για τα λεφτά του.
Επιτίθεσαι σ' εκείνη, σ' εμένα.
Καθίστε. Κύριοι, καθίστε κάτω!
Παρακαλώ.
Αλλιώς θα κατηγορηθείτε για ασέβεια.
Είναι ώρα για μεσημεριανό.
Διακόπτουμε και επιστρέφουμε στις 2:30.
Δεσποινίς Μπαρνέτ; Μπορείτε να μείνετε λίγο να μιλήσουμε;
Απείλησες τη Χίλντα και τον γιο της;
Πάτε να με παγιδέψετε.
-Όχι. Μόνο προσπαθώ να καταλάβω. -Να καταλάβετε τι;
Η όλη υπόθεση είναι αλλόκοτη.
Άνοια που εξαφανίζεται στιγμιαία,
ένας ηλικιωμένος με δισεκατομμύρια, χωρίς επίσημη μόρφωση.
Ο μπαρμπα-Γκρέι έβγαλε τη Γ' Δημοτικού
και μετά, σ' όλη του τη ζωή διάβαζε βιβλία, οπότε…
Κι εσύ;
Ο πατέρας σου εκτελέστηκε στους δρόμους και η μητέρα σου εκδιδόταν.
Ξέρετε, ήταν ένας λευκός που πλήρωνε τη μητέρα μου
και πέρασε απ' το σπίτι μια μέρα που εκείνη έλειπε.
Προσπάθησε να μου σκίσει τα ρούχα, έβγαλα σουγιά.
Με χαράκωσε εδώ προτού του φέρω ένα πορτατίφ στο κεφάλι.
Τον μαχαίρωσα οχτώ φορές.
Και τ' οφείλει στην τύχη του λευκού που δεν πέθανε.
Μα το πρόσωπο της μητέρας μου, όταν μ' είδε…
Έδειξε ψυχραιμία, μ' έραψε μόνη της.
Έκανε ό,τι μπορούσε.
Δεν με νοιάζει τι ήταν η μητέρα μου. Μ' αγαπούσε.
Το ίδιο κι ο κος Γκρέι, προφανώς.
Δεν έχω γνωρίσει άλλον σαν εκείνον.
Περίμενε μια ζωή να κάνει το σωστό και τα κατάφερε στο παρά πέντε.
-Δολοφόνησε τον Άλφρεντ Γκάλα. -Ο Άλφρεντ το άξιζε.
Ίσως πρέπει να παρίσταται ο δικηγόρος σου.
Γιατί;
Διότι μόλις ομολόγησες επίθεση.
Και θα με στείλετε στη φυλακή;
Ίσως αποφανθώ εναντίον σου.
-Δεν μ' ενδιαφέρει. -Δεν θες τα λεφτά;
Τι θέλω εγώ;
Θέλω το πτυχίο μου στην αστρονομία
και μια θέση στην πτήση του Έλον Μασκ για τον Άρη.
Αν δεν θέλεις τα λεφτά, γιατί είσαι εδώ;
Επειδή αγαπώ τον μπαρμπα-Γκρέι.
Και ξέρω ότι θα ήθελε να υπερασπιστώ τον εαυτό μου και να τον εκπροσωπήσω.
Κι αν αποφασίσω να επιβλέπεις το καταπίστευμα του κου Γκρέι;
Δεν ήξερα για το βίντεο που έκανε.
Πριν να το δω αυτό, ήμουν…
ήμουν σχεδόν σίγουρη ότι θα αποφασίζατε υπέρ της Νίσι κι εκείνων.
Κι ο κος Αμπρόμοβιτς μου είπε πως ίσως αμφισβητήσουν τη διαθήκη.
Οπότε, το αποδέχτηκα.
Μα αν αποφανθώ υπέρ σου;
Έχω τριάμισι χρόνια σπουδών για να πάρω Πτυχίο Επιστημών
και μετά, από τέσσερα μέχρι έξι χρόνια για το μεταπτυχιακό.
Οπότε σε δέκα χρόνια θα έχω τελειώσει με τις σπουδές μου
κι ο Άρτι με τη Λατίσα θα ετοιμάζονται να πάνε στο κολέγιο.
Και μέχρι τότε, ο Χίλι είτε θα 'χει προκόψει είτε θα 'ναι στη φυλακή και…
κι η κυρία Ρινγκ μάλλον θα 'χει πεθάνει.
Οπότε, αν αυτό ήθελε ο μπαρμπα-Γκρέι…
Ρόμπιν!
ΔΙΚΑΣΤΗΡΙΑ ΚΟΜΗΤΕΙΑΣ ΦΟΥΛΤΟΝ
Προχωρήστε εσείς.
Σίγουρα είσαι εντάξει;
Ναι. Δεν είμαστε συγγενείς, αλλά δεν έχω στενότερο άνθρωπο.
Εντάξει.
Ο κος Μάλμαν είπε ότι μπορούμε να κάνουμε ένσταση στην απόφαση.
Δεν θέλω να είμαστε απέναντι, θεία Νίσι.
Αν θες να ξαναπάς στα δικαστήρια, το αποφασίζεις εσύ.
-Πόσα; -Τι;
Πόσα;
Εντάξει.
Αρκετά για τα έξοδα τα δικά σου και της Νίνα.
Αρκετά για να σπουδάσουν τα παιδιά, κι ο Χίλι, αν το θέλει.
Κι ο μπαρμπα-Γκρέι μού ζήτησε να ξεκινήσω
μια υποτροφία για μαύρους που προσπαθούν να προκόψουν.
Και θα πω στον κο Αμπρόμοβιτς να ιδρύσουμε ένα ίδρυμα και να επενδύσουμε εκεί.
-Εντάξει; -Δικό μου αίμα είναι, όχι δικό σου.
Γιατί δεν του φέρθηκες ποτέ ανάλογα;
Νομίζεις πως δεν…
Αν είχες πατήσει μια φορά στο σπίτι του, εσύ θα 'χες την εποπτεία.
Έχεις πολύ θράσος, κοριτσάκι.
Που θα μου πεις εσύ τι έκανα και τι δεν έκανα για τον μπαρμπα-Γκρέι τόσα χρόνια.
Χρόνια!
Το καταλαβαίνεις αυτό; Όχι βδομάδες.
-Λυπάμαι για ό,τι σου συνέβη… -Ναι, καλά.
Αλήθεια.
Κι ίσως θα μπορούσα να 'μουν πιο δίκαιη μαζί σου. Το καταλαβαίνω τώρα, αλλά…
Ρόμπιν, σ' έβαλα μες στο σπίτι μου.
-Και μετά με πέταξες έξω! -Για να σε προστατεύσω!
-Είναι δυνατόν να μην το βλέπεις; -Τέλος πάντων.
Ο μπαρμπα-Γκρέι ούτε μ' ήξερε και με περιμάζεψε.
Και δεν ήθελε τίποτα από μένα, όπως δεν ήθελα κι εγώ από κείνον!
Έλα, σε παρακαλώ. Σε παρακαλώ.
Δεν θέλω να σε πληγώσω.
Απλώς ακολουθώ τις οδηγίες του μπαρμπα-Γκρέι.
Πρέπει να το κάνω.
Μου έλειψες.
Κι εγώ πρέπει να το παλέψω.
-Μα… -Πρέπει να το κάνω.
Γεια σου. Είσαι καλά;
Ναι, καλά. Ευχαριστώ.
Μπαρμπα-Γκρέι;
Γεια.
-Κοκκινολαίμη; -Ναι.
Το πρώτο πουλί της άνοιξης.
Ναι.
Πώς είσαι;
Είναι διαβόλοι εδώ μέσα.
Κορίτσι μου, κοίτα να φύγεις από δω πριν σε κλείσουν κι εσένα μέσα.
Είδες πώς μ' έχουν δέσει σε τούτη την καρέκλα;
-Ναι. -Ναι. Όχι.
Όχι, όχι. Αυτό είναι κρεβάτι.
-Ένα κρεβάτι. Ναι. -Ναι.
Μα θα γυρίσεις πίσω στο διαμέρισμά σου.
Και θα σε φροντίσω εγώ. Κι η κυρία Σίρλεϊ Ρινγκ.
Ρ-Ι-Ν-Γ-Κ.
Ρ… Ρ-Ι-Ν…
Ρ-Ι…
Ρ-Ι-Ν…
-Κ. -Κ.
Ξέσπασε μια φωτιά.
Μεγάλη.
Δεν έσβηνε με τίποτα.
Ο διάβολος βγήκε από μέσα…
μα δεν του 'πα τίποτα.
Είμαι κοτζάμ αγόρι.
Ναι, είσαι.
Έσωσα τη Μοντ Πέτιτ.
Έτρεξα μες στη φωτιά.
Την έβγαλα έξω.
Τα ρούχα μας ήταν μες στην καπνιά.
Άκου.
Μα τώρα είναι όλα καλά.
Αλήθεια;
Ναι, αλήθεια.
Όλα καλά.
Βιβλίο είν' αυτό;
Μπορώ να σου διαβάσω λίγο, αν θες.
Εντάξει.
"Υπάρχουν περισσότερα άστρα στο σύμπαν απ' ό,τι κόκκοι άμμου στην ακτή.
Κι όλα προέρχονται απ' το ίδιο μέρος".
Ξέρεις ποιο είναι αυτό, θείε;
Το σπίτι.
Ναι.
Μην κλαις.
Το σπίτι.
Αυτό που πρέπει να θυμάσαι, Πίτι, είναι ότι γεννιόμαστε πεθαίνοντας.
Κάθε ανάσα που παίρνουμε είναι μια ανάσα πιο κοντά στην αιωνιότητα.
Αν τ' αρνηθείς αυτό, η ζωή χάνει τον σκοπό της.
Πρέπει ν' αποδέχεσαι και τη ζωή και τον θάνατο, αν θες να ζήσεις με νόημα.
Μα μου λείπει η Μοντ. Και τώρα έφυγε για πάντα.
Θυμάσαι τον ήχο απ' το γέλιο της;
Θυμάσαι τους δυο σας να τρέχετε εδώ, στον ποταμό Τικλ, με γέλια, καταβρέγματα;
Μια φορά πιάσαμε ένα γατόψαρο που κοιμόταν
και το σύραμε ως την όχθη πριν προλάβει να κάνει τίποτα.
Η μάνα μάς έφτιαξε βραστό κείνο το βράδυ και τη βοηθήσαμε.
Αυτή είναι η μαγεία της ζωής.
Όσο μπορείς να σκέφτεσαι τη φιλεναδίτσα σου και να χαμογελάς…
κάπου χαμογελά κι εκείνη.
-Ναι; -Ναι.
ΒΑΣΙΣΜΕΝΟ ΣΤΟ ΒΙΒΛΙΟ ΤΟΥ ΓΟΥΟΛΤΕΡ ΜΟΣΛΕΪ
Υποτιτλισμός: Εύα Τανταλίδου